Diari Oficial de la Generalitat Valenciana


Sumari del DOGV 3991, del 03-05-2001 (2001/3947)

Notificació de la subhasta dictada en la provisió seguida en el procediment d'actuacions 75/1997, a José Luis Ramírez Soto i Mario Sáez Alcácer.
------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2001/3947


Organisme emissor
:   Jutjat de Primera Instància Número 1 de Requena

Tipus de document
:   Anunci

Notificació de la subhasta dictada en la provisió seguida en el procediment d'actuacions 75/1997, a José Luis Ramírez Soto i Mario Sáez Alcácer. [2001/F3947]
  
En compliment del que ha acordat el jutge del Jutjat de Primera Instància número 1 de Requena i el seu partit, José Luis Cerdá Martínez, en la provisió dictada en aquesta data en el procediment de l'article 131 de la LH número 75/1997, instat per l'entitat Hispamer, representat pel procurador Antonio Erans Albert, assistit pel lletrat Marcelo Sánchez Albelda contra el senyor José Luis Sáez Ramírez i el senyor Mario Sáez Alcácer, en reclamació d'un préstec amb garantia hipotecària, s'anuncia per mitjà del present edicte la venda en pública subhasta i per un termini de 20 dies de la següent finca: «Granja avícola, situada en el terme municipal de Sinarcas, paratge dels Cerritos de Arriba. En un edifici de dues plantes, de 996 metres quadrats per planta aproximadament. El solar on s'ubica és de 14.000 metres quadrats. Limita al nord, sud i est amb terrenys propietat de l'Ajuntament de Sinarcas, i a l'oest amb la propietat del senyor Felipe Pérez Clemente. És la parcel·la 10/11 del polígon 40. Inscrita en el Registre de la Propietat de Chelva, tom 1.365, llibre 15, de Sinarcas, foli 162, finca número 2.507, inscripció 1a. Tipus pactat en escriptura d'hipoteca, a efectes de subhasta: 91.258.089 pessetes.»
  
La subhasta tindrà lloc a la sala d'audiència d'aquest jutjat, situat a l'avinguda de Lamo de Espinosa, 20, de Requena, el dia 28 de maig de 2001, a les 12.00 hores del matí, d'acord amb les següents condicions:
  
Primera. Que el tipus de la subhasta és de 06.566.634 pessetes, pactat en l'escriptura de constitució de la hipoteca, i no s'admeten postures que no cobrisquen aquest tipus.
  
Segona. Que la certificació registral i, si és el cas, la titulació sobre l'immoble que se subhasta està de manifest a la Secretaria.
  
Tercera. Que s'entendrà que tot licitador accepta com a bastant la titulació existent.
  
Quarta. Que les càrregues o gravàmens anteriors, si n'hi ha, al crèdit de l'actor continuaran subsistents i que, només pel fet de participar en la subhasta, el licitador els admet i accepta quedar subrogat en la responsabilitat derivada d'aquells, si el remat s'adjudicara a favor seu.
  
Cinquena. Per a participar en la subhasta els postors hauran d'identificar-se en forma suficient, declarar que coneixen les condicions generals i particulars de la subhasta i depositar prèviament el 30% del valor del bé. El depòsit s'efectuarà en el compte de consignacions i depòsits que aquest jutjat té oberta en el BBVA, número de compte 4413000018007597.
  
Sisena. Si la millor postura fóra igual o superior al 70% del valor pel qual el bé haguera eixit a subhasta, el tribunal, mitjançant interlocutòria, el mateix dia o el dia següent, aprovarà el remat a favor del millor postor. En el termini de 20 dies, el rematant haurà de consignar en el compte de consignacions i depòsits la diferència entre el que es deposite i el preu total del remat.
  
Setena. Si fóra l'executant qui fera la millor postura igual o superior al 70% del valor pel qual el bé haguera eixit a subhasta, aprovat el remat, el secretari judicial procedirà a la liquidació del que es dega per principal, interessos i costes, i, notificada aquesta liquidació, l'executant consignarà la diferència, si n'hi ha.
  
Vuitena. Si només es feren postures superiors al 70% del valor pel qual el bé haguera eixit a subhasta, però oferint pagar a terminis amb garanties suficients, bancàries i hipotecàries, del preu ajornat, es faran saber a l'executant, qui, en els 20 dies següents, podrà demanar l'adjudicació de l'immoble pel 70% del valor d'eixida. Si l'executant no fera cas d'aquest dret, s'aprovarà el remat a favor de la millor d'aquelles postures, amb les condicions de pagament i garanties oferides en aquesta.
  
Novena. Quan la millor postura oferida en la subhasta siga inferior al 70% del valor pel qual el bé haguera eixit a subhasta, l'executat podrà, en el termini de 10 dies, presentar tercer que millore la postura oferint quantitat superior al 70% del valor de taxació, o que, encara que inferior a aquest import, resulte suficient per a aconseguir la completa satisfacció del dret de l'executant.
  
Transcorregut el termini esmentat sense que l'executat realitze el que es preveu en el paràgraf anterior, l'executant podrà, en el termini de cinc dies, demanar l'adjudicació de l'immoble pel 70% d'aquest valor o per la quantitat que se li dega per tots els conceptes, sempre que aquesta quantitat siga superior a la millor postura.
  
Quan l'executant no faça ús d'aquesta facultat, s'aprovarà el remat a favor del millor postor, sempre que la quantitat que ha oferit supere el 50% del valor de la taxació o, sent inferior, cobrisca, almenys, la quantitat per la qual s'haja despatxat l'execució, incloent-hi la previsió per a interessos i costes. Si la millor postura no complira aquests requisits, el tribunal, oïdes les parts, resoldrà sobre l'aprovació del remat a la vista de les circumstàncies del cas i tenint en compte especialment la conducta del deutor en relació amb el compliment de l'obligació per la qual es procedeix, les possibilitats d'aconseguir la satisfacció del creditor mitjançant la realització d'altres béns, el sacrifici patrimonial que l'aprovació del remat supose per al deutor i el benefici que d'aquesta obtinga el creditor.
  
Desena. En qualsevol moment anterior a l'aprovació del remat o de l'adjudicació al creditor, podrà el deutor deslliurar els seus béns pagant íntegrament el que es dega a l'executant per principal, interessos i costes.
  
Onzena. Si en l'acte de la subhasta no hi haguera cap postor, el crèdit podrà demanar l'adjudicació dels béns pel 50% del seu valor de taxació o per la quantitat que se li dega per tots els conceptes.
  
Quan el creditor, en el termini de 20 dies, no fera ús d'aquesta facultat, es procedirà l'alçament de l'embargament, a instància de l'executat.
  
I perquè valga d'edicte en forma, d'anunci de la subhasta i, si és el cas, de notificació en forma als demandats en parador ignorat, lliure i firme aquest edicte.